Zoznam kardinálov vymenovaných pápežom Františkom

Toto je zoznam kardinálov vymenovaných pápežom Františkom. Kardináli, ktorí boli v čase vymenovania mladší ako 80 rokov, teda oprávnení zúčastniť sa konkláve, sú označení hviezdičkou. Pri zosnulých kardináloch je za menom uvedený rok narodenia a úmrtia.
Menovacia politika.
Pápež František počas svojho doterajšieho pontifikátu (2013) vymenoval v desiatich konzistóriách 163 kardinálov zo 78 krajín, čím prekonal Jána Pavla II., ktorý kreoval kardinálov zo 65 štátov. Konzistóriá sa s výnimkou roku 2021 konali každoročne, pričom počet vymenovaných kolísal od 5 v roku 2017 až po 21 v roku 2023 a 2024. Pontifex nevymenoval žiadneho kardinála "in pectore." Zo 163 prelátov bolo v čase vymenovania 123 kardinálov-voliteľov a 30 osôb sa nemohlo zúčastniť prípadného konkláve.
Z pohľadu kontinentov hlava Cirkvi menuje najviac Európanov, i keď ich podiel sa v porovnaní s jeho predchodcami prudko prepadol. Pontifex často vymenoval kardinálov z krajín, ktoré sú „považované za periférie“ a nepovyšuje tých biskupov, ktorých biskupský stolec bol automaticky spojený s kardinálskym biretom. Prevahu z ním vymenovaných prelátov má doteraz 67 Európanov (z toho 32 z Talianska, 10 zo Španielska, 4 z Francúzska, 4 Angličania, 4 z Portugalska, 2 z Litvy, 2 z Nemecka, 2 z Poľska a po jednom z Albánska, Belgicka, Luxemburska, Malty, Srbska, Švajčiarska a Švédska). Nasleduje 26 kardinálov z Ázie (z toho 3 z Indie, 3 z Filipín, 2 z Japonska, 2 z Južnej Kórey, 2 z Malajzie a po jednom z Bangladéšu, Bruneju, Honkongu (Čína), Indonézie, Iraku, Iránu, Laosu, Mjanmarska, Mongolska, Pakistanu, Singapuru, Thajska, Vietnamu a Východného Timoru) a 25 kardinálov pre Južnú Ameriku (z toho 6 z Argentíny, 5 z Brazílie, 3 z Čile, 3 z Kolumbie, 2 z Peru, 2 z Venezuely a po jednom z Bolívie, Ekvádoru, Paraguaja a Uruguaja). Afrika získala 22 hodnostárov (z toho 2 z Pobrežia Slonoviny a po jednom z Alžíska, Angoly, Kapverd, Burkina Faso, Etiópie, Ghany, Južnej Afriky, Južného Sudánu, Konga, Lesotha, Madagaskaru, Mali, Maroka, Maurícia, Mozambiku, Nigérie, Nikaraguy, Rwandy, Stredoafrickej republiky a Tanzánie). František vymenoval aj 19 prelátov pre Severnú Ameriku (z toho 6 z USA, 4 z Mexika, 3 z Kanady a po jednom z Haiti, Guatemaly, Kuby, Panamy, Salvádora, Svätej Lucie). Z Austrálie a Oceánie boli kreovaní 4 preláti (z toho po jednom pre Austráliu, Nový Zéland, Papuy-Novú Guineu a Tongu).
Pontifex vymenoval historicky prvého kardinála z 24 krajín: Bangladéš, Brunej, Haiti, Irán, Južný Sudán, Kapverdy, Laos, Lesotho, Luxembursko, Mali, Maroko, Mjanmarsko, Panama, Papua-Nová Guinea, Paraguaj, Rwanda, Salvádor, Singapur, Srbsko, Stredoafrická republika, Svätá Lucia, Švédsko, Tonga a Východný Timor.
Najmladšou vymenovanou osobou bol 44-ročný Austrálčan Mykola Bychok. Naopak najstarším kreovaným kardinálom sa stal 99-ročný Talian Angelo Acerbi. Žiadna osoba z tejto generácie kardinálov sa nevzdala svojho titulu.
Z krajín okolo Slovenska boli dosiaľ za kardinálov kreovaní len dvaja Poliaci: pápežský almužník Konrad Krajewski a lodžský arcibiskup Grzegorz Ryś. František povýšil do kardinálskej hodnosti aj austrálskeho biskupa ukrajinského pôvodu Mykolu Bychoka (Byčoka) a kanadského kňaza pochádzajúceho z Československa Michaela Czernyho.
V súčasnosti (december 2024) žije z Františkom vymenovaných kardinálov 149 osôb.